*Kitos reikšmės – Noreikiškių piliakalnis.*

| Marvelės II piliakalnis |
| --- |
| Vaizdas nuo aukštumos pusės (link Kauno) |
| 

Marvelės II piliakalnisMarvelės II piliakalnis

 |
| Koordinatės  | 

|  |
| --- |
| 54°53′52″ š. pl. 23°51′13″ r. ilg.﻿ / ﻿54.89778°š. pl. 23.85361°r. ilg.﻿ / 54.89778; 23.85361Koordinatės: 54°53′52″ š. pl. 23°51′13″ r. ilg.﻿ / ﻿54.89778°š. pl. 23.85361°r. ilg.﻿ / 54.89778; 23.85361 |

 |
| Vieta | Kauno rajono savivaldybė |
| Seniūnija | Ringaudų seniūnija |
| Aukštis | 15–25 m |
| Plotas | 40 x 12 |
| Priešpilis | nėra |
| Naudotas | I tūkst. pab. – II tūkst. pr. |
| Žvalgytas | 2014 m. |
| Registro Nr. | u. k. 38306 |

**Marvelės II, Noreikiškių piliakalnis** (nacionalinio reikšmingumo lygmens registrinis kultūros paveldo objektas: unikalus kodas – 38306 ) – piliakalnis centrinėje Kauno rajono savivaldybės teritorijos dalyje, ties riba su Kauno miestu, Noreikiškėse (Ringaudų seniūnija), kairiajame Nemuno krante. 

Pasiekiamas vykstant Kauno miesto Užnemunės gatve, jungiančia kelius  **A5**  Kaunas–Marijampolė–Suvalkai  (E67 Helsinkis-Talinas-Ryga-Panevėžys-Kaunas-Varšuva-Vroclavas-Praha ) ir  **130**  Kaunas–Prienai–Alytus . Iš jos sukama į lygiagrečiai einančią Marvelės gatvę, o iš šios – pietvakarių kryptimi į Bublių gatvę. Kitame jos gale sukama į dešinę, į Gelgaudiškių gatvę ir ja važiuojama iki galo. Yra į pietus nuo šios gatvės, aukštumos kyšulyje, Kamšos miško pakraštyje. Kitas kelias: Noreikiškėse iš pagrindinės Šiltnamių gatvės ( **1903**  Akademija–I Kauno fortas ), ties Noreikiškių dvaru pasukama šiaurės kryptimi į Šilo gatvę, važiuojama iki jos galo, Kamšos miško pakraščio. Piliakalnis nepažymėtas.

Piliakalnis
-----------

Įrengtas Nemuno kairiojo kranto aukštutinės viršsalpinės terasos kyšulyje. Šiaurės pusėje jį juosia upės slėnis, šiaurės rytuose, rytuose ir vakaruose – slėnio griovos. Šlaitai statūs, 15–25 m aukščio. Pietų pusėje piliakalnis susisiekia su aukštuma. 

Aikštelė netaisyklingo stačiakampio plano, pailga beveik šiaurės – pietų kryptimi, 40 m ilgio, 12 m pločio pietiniame ir 10 m pločio šiauriniame gale. Jos paviršius ties viduriu nežymiai įdubęs, o šiaurinis kraštas iškilęs iki 1 m aukščio. 

Pietiniame aikštelės gale supiltas 15 m ilgio, 1,5–2 m aukščio ir 16 m pločio gynybinis pylimas. Jo išorinėje pusėje išlikęs 20 m pločio ir 0,5–1 m gylio griovys.

Piliakalnis apaugęs mišku, paveiktas gamtinės erozijos. Pylimas apardytas senų duobių.

Teritorijos plotas – 1,4234 ha.

Tyrimai
-------

2014 m. piliakalnį išaiškino biologas Giedrius Vaivilavičius (Kauno marių regioninis parkas), žvalgė archeologai Jonas Balčiūnas, Arūnas Strazdas ir Algirdas Skrupskelis (Kultūros paveldo centras). Pylime esančių duobių pakraščiuose rasta smulkių molio tinko fragmentų.

Objektas detaliau netyrinėtas. Datuojamas I tūkstantmečio pab. – II tūkstantmečio pr.

Šaltiniai
---------

1. ↑  „Objekto Nr. 38306 išsamus aprašymas". Lietuvos Respublikos kultūros vertybių registras.
2. ↑  Miesto pakraštyje – įdomus atradimas. – Lietuvos rytas – 2014 m. liepos 12 d.[neveikianti nuoroda]
3. ↑  Jonas Balčiūnas, Arūnas Strazdas, Algirdas Skrupskelis. Marvelės piliakalnio II žvalgymo ataskaita. – Vilnius, 2014. – Kultūros paveldo centro paveldosaugos biblioteka

Nuorodos
--------

* Marvelės piliakalnis II, Kauno r. sav. Noreikiškių k. (Ringaudų sen.). – Kultūros vertybių registras
* Valstybės šventės dieną atrastas naujas piliakalnis Kaune. – Alkas.lt
* Kaune atrastas septintas svarbus objektas. – Delfi.lt
* Marvelės piliakalnis. – KaunoDiena.lt

|  |
| --- |
| Aplinkiniai piliakalniai |
|  | Bernatonių piliakalnis 8,5 km  Veršvų piliakalnis 2,3 km | Piepalių (Babtyno) piliakalnis 20 km | Karmėlavos piliakalnis 16 km  Eigulių piliakalnis 4,6 km |  |
| Marvelės I piliakalnis, vad. Marvos kalnu 1,3 km |  | Aukštųjų Šančių piliakalnis 7 km  Vieškūnų piliakalnis 13 km |
| Naujasodžio piliakalnis 27 km  Pašlavančio piliakalnis 31 km | Pačiudiškių piliakalnis 22 km  Klebiškio piliakalnis 25 km | Jiesios piliakalnis 6 km |